VENDIM
Nr. 708, datë 6.11.2019

PËR MIRATIMIN E MARRËVESHJES NDRYSHUESE ME SHKËMBIM LETRASH TË MARRËVESHJES SË GRANTIT PËR ASISTENCË TEKNIKE, NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE FONDIT TË KUVAJTIT PËR ZHVILLIMIN EKONOMIK ARAB, PËR FINANCIMIN E PËRGATITJES SË NJË STUDIMI FIZIBILITETI PËR PROJEKTE TË INFRASTRUKTURËS SË TRANSPORTIT NË ZONAT BREGDETARE JUGORE TË SHQIPËRISË, MIRATUAR ME VENDIMIN NR. 500, DATË 29.8.2018, TË KËSHILLIT TË MINISTRAVE

Në mbështetje të nenit 100 të Kushtetutës dhe të neneve 19, 12 e 23, të ligjit nr. 43/2016, “Për marrëveshjet ndërkombëtare në Republikën e Shqipërisë”, me propozimin e ministrit të Financave dhe Ekonomisë, Këshilli i Ministrave

VENDOSI:

Miratimin e marrëveshjes ndryshuese me shkëmbim letrash të marrëveshjes së grantit për asistencë teknike, ndërmjet Këshillit të Ministrave të Republikës së Shqipërisë dhe Fondit të Kuvajtit për Zhvillimin Ekonomik Arab, për financimin e përgatitjes së një studimi fizibiliteti për projekte të infrastrukturës së transportit në zonat bregdetare jugore të Shqipërisë, miratuar me vendimin nr. 500, datë 29.8.2018, të Këshillit të Ministrave, sipas tekstit bashkëlidhur këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

FONDI KUVAJTIAN PËR ZHVILLIMIN EKONOMIK ARAB

Lënda: Asistenca teknike për financimin e përgatitjes së një studimi fizibiliteti për projekte të infrastrukturës së transportit në zonat bregdetare jugore të Shqipërisë – K.F. Granti nr. 365

Ju njoftojmë, me falënderime, se e kemi marrë letrën tuaj me prot. nr. 18184, të datës 10 tetor 2018, në të cilën kërkuat një shtyrje afati të së drejtës suaj për të kryer tërheqje nga Asistenca Teknike e lartpërmendur, afat i cili përfundon më 31 dhjetor 2018.
Kemi kënaqësinë t’iu njoftojmë, shkëlqesia juaj, se kjo e drejtë do të shtyhet deri më 31 dhjetor 2020.
Duke ju siguruar, shkëlqesia juaj, për bashkëpunimin tonë të vazhdueshëm, ju lutem pranoni urimet tona më të përzemërta. 

Marwan Al-Ghanem
Zëvendësdrejtor i Përgjithshëm i Operacioneve
13030 	2921 	Faks: (965) 22999090/22999091   Tel: (965) 22999000
P.O.Box: 2921 Safat, 13030 Kuwait  Email: info@kuwait-fund.org  Faqja e internetit: www.kuwait-fund.org

